Diari Oficial de la Generalitat Valenciana


Sumari del DOGV 167, del 05-06-1984 (1984/802983)

ORDRE de 25 d'abril de 1984, de la Conselleria de Cultura, Educació i Ciència, per la qual es regula l'organització del programa de promoció socio-cultural de 1984 per a la tercera edat i les subvencions a les activitats que s'hi realitzen.
------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1984/04/25/(7)/dof/vci/html**

### Dades del document

Número de DOGV
:   167

Data del DOGV
:   05-06-1984

Secció del DOGV
:   DISPOSICIONS GENERALS

Número del document
:   1984/802983


Data del document
:   25-04-1984

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 25 d'abril de 1984, de la Conselleria de Cultura, Educació y Ciència, per la qual es regula l'organització del Programa de Promoció Sòcio-Cultural de 1984 per a la Tercer Edat i les subvencions a les activitats que s'hi realitzen.  
El Reial Decret 4099/82, de 29 de novembre, transfereix a la Generalitat Valenciana les competències que abans ostentava l'Administració Central en matèria de promoció sòcio-cultural de la Tercera Edat.   
L'increment de la demanda haguda en aquest important sector social durant els darrers anys i la necessitat de multiplicar la rendibilitat dels mitjans amb què compta per atendre'l, obliga d'oferir una ampla síntesi de les expressions i activitats sòcio-culturals sol·licitades i que, a més a més d'aconseguir aquella rendibilitat, supuse la coherència interna de la política a seguir en l'esmentat sector.   
Per això s'adopta aquesta gamma d'activitats com a Programa de Promoció Sòcio-cultural de 1984 per a la Tercera Edat, els principals subjectes de la qual seran les Associacions de Tercera Edat, allà on n'hi haja, i, en general, els Ajuntaments, sota la coordinació, a través de l'esmentat Programa, i col·laboració, mitjançant el sistema de subvencions que s'articula, de la Conselleria de Cultura, Educació i Ciència.   
En virtut d'això, a proposta de la Direcció General de Joventut, Esports i Desenvolupament Comunitari, i en ús de les facultats que legalment tinc conferides,  
ORDENE:   
Article primer  
La Conselleria de Cultura, Educació i Ciència, a través de la Direcció General de Joventut, Esports i Desenvolupament Comunitari, organitza el Programa de Promoció Sòcio-cultural de la Tercera Edat per a aquest any 1984, a desenvolupar durant el darrer quatrimestre d'aquest.   
Article segon  
Aquest Programa resta compost per totes les activitats de caràcter cultural, recreatiu, artístic i formatiu així com aquelles de foment associatiu i promoció comunitària dirigides al sector social de la Tercera Edat, i que s'indiquen a l'Annex I d'aquesta Disposició.   
Article tercer  
L'esmentat Programa serà dut a terme pels Ajuntaments i Associacions de la Tercera Edat que hi ha a l'àmbit de la Comunitat Valenciana amb la col·laboració de la Conselleria de Cultura, Educació i Ciència a través del règim de subvencions que s'estableix en aquesta disposició.   
Article quart  
Els Ajuntaments i Associacions de Tercera Edat que es proposen desenvolupar alguna o totes les activitats que s'oferten a l'Annex I d'aquesta disposició i pretenguen d'accedir a les subvencions que s'hi regulen hauran de presentar, abans del pròxim dia 30 de juny, la corresponent sol·licitud que, com a mínim, haurà de contenir els extrems següents:  
a) Nom, domicili, Document Nacional d'Identitat del sol·licitant i qualitat en què actua i, si s'escau, número d'Identificació Fiscal.  
b) Actitivitat o activitats de les ofertades a l'Annex que es pretén de realitzar amb indicació dels llocs i dates de la celebració i la subvenció que es pretén d'obtenir en relació a aquestes.  
c) Pressupost o Memòria d'aquestes activitats, amb expressió dels ingressos i despeses que es preveuen amb llur realització.  
Article cinqué  
La subvenció que se sol·licite podrà restar referida a una activitat concreta o al global del conjunt d'activitats que es relacionen amb l'Annex II d'aquesta Disposició.   
Article sisé  
En cap cas la subvenció superarà el 50 per cent del cost estimat per a l'activitat de què es tracte expressat a l'Annex I d'aquesta disposició, ni la quantitat de 200.000 pessetes quan es pretén la realització de totes les assenyalades a l'Annex II.   
Article seté  
Els contractes o convenis amb els realitzadors de les activitats que componen el Programa de Promoció Sòcio-cultural hauran de ser formalitzats pels Ajuntaments o sol·licitants de les subvencions sense que se'n derive cap responsabilitat per a la Conselleria de Cultura, Educació i Ciència, aquests, doncs, assumiran tots els deures i drets que dimanen dels esmentats contractes o convenis.   
Article vuité  
L'abonament de les subvencions regulades a la present disposició l'efectuarà la Direcció General de Joventut, Esports i Desenvolupament Comunitari, una volta haurà acreditat l'entitat sol·licitant la realització de les activitats per a les quals se sol·licitaren aquelles, acompanyada d 'una memòria valorativa d'aquestes.   
DISPOSICIO FINAL  
Aquesta Ordre entrarà en vigor el mateix dia de la publicació al Diari Oficial de la Generalitat Valenciana.   
València, 25 d'abril de 1984.   
El Conseller de Cultura, Educació i Ciència,  
CEBRIA CISCAR I CASABAN  
ANNEX I  
Activitats que componen el programa de promoció sòcio-cultural de la tercera edat per a 1984  
1. Cinema Club  
En base a tres cicles que tinguen un atractiu per a aquest sector social es programen un total de 75 sessions programades en tres cicles de cinc sèries de cinc pel·lícules cadascuna.   
2 Exposicions  
Aquesta àrea arreplega un total de 72 exposicions d'una setmana de duració sobre tres expressions artístiques de sabor popular:   
2.1. "La terrisseria d'Alacant, Castelló i València".   
Arreplega diverses mostres de cànters, botilles, cossiols, alfàbies, gerros, àmfores, xocolateres, gòrgoles abeuradors, etc., dels terrissers d'Agost, Alaquàs, L'Alcora, Alzira, Burjassot, Canals, Xiva, Lliria, Orba, Paterna, Sogorb, Traiguera, València, la Vall d'Uixó, Villar del Arzobispo i Alfara d'Algímia.   
2.2. "Ceràmica amb cagaferro i ventalleria".   
Aquesta exposició recopila diverses peces d'ús domèstic i ornamental de la ceràmica tradicional valenciana: timbors, espills, vaixelles, plats, rentamans, rajoles, etc., reproduccions de les tradicionals ceràmiques de l'Alcora, Manises, Onda, Paterna, etc. Així com ventalleria, reproducció de l'artesania d'Aldaia i València.   
2.3. "Fotografia de l'època".   
Mostra de fotografía de començament de segle que ens trasllade a una visió diferent dels nostres pobles i ciutats, així com ens descobreixen tècniques que s'utilitzaven aleshores.   
3. Conferències  
En aquesta àrea s'ofereixen una diversitat de temes talment conferències, xarles, que poden suggerir el col·loqui i el debat dels assistents. Es programen un total de 50 en una varietat de catorze temàtiques diferents: "La Cultura", "La Qualitat de Vida", "La fruició del marc nacional", "Com entendre una manifestació artística" "Les Tradicions del País Valencià", "La Tradició de les Bandes de Música", "El sistema de pesos i mesures tradicionals", "L'Artesania Popular", "Les Festes", "La Pilota Valenciana i d'altres jocs", "Joves i avis", "Història del País Valencià", "Riquesa i varietat a les Comarques", "Evolució de l'agricultura", etc.   
4. Excursions   
S'oferten 40 excursions per al coneixement del nostre entorn en una varietat de vuit itineraris:   
4.1. "L'Alacantí i el Baix Vinalopó". València / Alacant / Elx / València.   
4.2. "La Plana Alta 1". València / Desert de les Palmes / Benicàssim / La Vall d'Uixó / València.   
4.3. "El Baix Maestrat". València / Castelló / Benicarló / Peníscola / València.   
4.4. "L'Alcoià". València / Alcoi / Piles / Sefari / València.   
4.5. "L'Horta 1". Alacant / València / El Saler / Alacant.   
4.6. "La Plana Alta 2". Alacant / Castelló / Alacant.   
4.7. "L'Horta 2". Castelló / València / El Saler / Castelló.   
4.8. "L'Alacantí". Castelló / Alacant / Castelló.   
5. Festes d'animació   
Per tal de cobrir les propostes de festes convocades per les diverses Associacions, es programen 25 festes amb orquesta de ball.   
ANNEX II  
Cost estimat per a cadascuna de les activitats que componen el programa sòcio-cultural de la tercera edat per a 1984  
 Pessetes  
Cicles de Cinema-Club: Cinc sessions per a  
cadascun dels tres cicles proposts 37.500  
Exposicions: Una exposició durant 7 dies  
de les tres seleccionades 15.000  
Conferències: Quatre conferències de les  
14 programades 30.000  
Excursions: Una excursió de les 8 rutes  
programades 50.000  
Festes: Una festa d'animació 60.000  
Música: Des espectacles musicals 100.000  
Teatre: dos espectacles teatrals 100.000  
Imprevists 7.500  
Total del Programa 400.000


Còpia Permalink ELI